钦定古今图书集成/明伦汇编/氏族典/第601卷 > 《廖用贤尚友录》 > 夏侯元
## 钦定古今图书集成/明伦汇编/氏族典/第601卷 > 《廖用贤尚友录》 > 夏侯元

按《魏志夏侯尚传》：“尚子元嗣。又分尚户三百，赐尚弟
子奉爵关内侯。元字太初，少知名，弱冠为散骑黄门
侍郎。正始初，曹爽辅政，累迁散骑常侍、中护军。顷之
为征西将军，假节都督雍凉州诸军事，与曹爽共兴
骆谷之役。爽诛元，抑绌不得意，中书令李丰欲诛大
将军，以元代之。大将军微闻其谋，请丰相见，即杀之。”
事下有司，收元等送廷尉。于是丰、元等皆夷三族。元
格量弘济，临斩东市，颜色不变，举动自若，时年四十
六。正元中，绍功臣世，封尚从孙本为昌陵亭侯，邑三
百户，以奉尚后。

===吴===